Oksibolas
Oksibolas (gr. oξυβόλος 'strėliasvaidė'; angl. oxybeles) – senovės graikų ginklas, spėjamai naudotas nuo 375 m. pr. m. e. Savo sandara primena didelį gastrafetą, uždėtą ant stovo ir su nuleidimo įtaisu. Vėliau oksibolus pakeitė balistos. Oksibolai nuo balistų skiriasi tuo, kad oksibolas energiją kaupia lenkiamame lanke, o balista – sukamame lynų pluošte. Žinoma, kad oksibolus naudojo Aleksandro Makedoniečio kariuomenė.